Osama bin Laden nece moci pobjeci morem, 21/11/01. - 2001-11-21
General Tommy Franks rekao je novinarima na press konferenciji u Uzbekistanu da on ne može prognozirati koliko dugo će trebati da se za
Šef američkog generalštaba, general Richard Myers, kaže da se Osama bin Laden nalazi u bjekstvu i da će ga američke snage u stopu pratiti gdje god da krene. Govoreći danas u sjedištu NATO-a u Brusselsu, general Myers kaže da Sjedinjene Država do sada ipak nisu bile u stanju da lociraju gdje se ovaj, kako ga je nazvao, bjegunac broj jedan - krije. Medjutim, dodao je, stalan pritisak američkih i drugih savezničkih snaga u Afghanistanu, onemogućio je tog teroristu da planira i izvodi nove napade. U medjuvremenu je zapovjednik američkih snaga u Afghanistanu izjavio da je zadovoljan napretkom ostvarenim u kampanji koju američka vojska predvodi protiv terorizma. General Tommy Franks rekao je novinarima na press konferenciji u Uzbekistanu da on ne može prognozirati koliko dugo će trebati da se zauzmu i dva preostala talebanska uporišta, Kandahar na jugu i Kunduz na sjeveru zemlje.. Oba su grada pod opsadom anti-talebanskih snaga i general Franks tvrdi da će ta saveznička koalicija prevladati u tim borbama.. On je dodao da je ipak najvažniji cilj ove kampanje kompletno uništenje terorističke mreže al-Qaida, osame bin Ladena. Pentagon je saopštio da su američke pomorske snage u Arapskom Moru pojačale patrole kako bi se spriječio bijeg Osame bin Ladena i njegovih pristalica - morskim putem. Juče su zvaničnici američkog Ministarstva odbrane saopštili da će vjerovatno u Afghanistan biti poslano hiljadu i po marinaca, sa zadatkom da se pridruže lovu na lidere al-Qaide. Pentagon je takodje saopštio da se jedan američki helikopter srušio juče u južnom Afghanistanu, pri čemu su povrijedjena čwtiri člana posade. Pentagon, medjutim, insistira da pad letjelice nije uzrokovan neprijateljskom vatrom.